
Anexa

la Hotărârea Consiliului Local al Comunei Șoldanu  nr. 29 din 19.05.2023
NOTĂ CONCEPTUALĂ

1. Informații generale privind obiectivul de investiții propus:
1.1. Denumirea obiectivului de investiții: ,,ÎNFIINȚARE TRECERI DE PIETONI ȘI ASIGURAREA ACCESULUI LA CELE EXISTENTE, COMUNA ȘOLDANU, JUDEȚUL CĂLĂRAȘI’’, în satele Șoldanu și Negoești, comuna Soldanu, județul Călăraşi.
1.2. Ordonator principal de credite/investitor: Comuna Șoldanu.
1.3. Ordonator de credite (secundar/terțiar): Nu este cazul.
1.4. Beneficiarul investiției: Comuna Șoldanu, Județul Călărași
2. Necesitatea și oportunitatea obiectivului de investiții propus
2.1. Scurtă prezentare privind:

a) deficiențe ale situației actuale:
Amplasamentul studiat se află în intravilanul Comunei Șoldanu, Județul Călărași, conform P.U.G. definitiv și R.L.U. aferent aprobate prin Hotărârea Consiliului Local al Comunei Șoldanu nr. 30 din 30.08.2021 și aparține inventarului domeniului public al Comunei Șoldanu, aprobat Hotărârea Consiliului Local al Comunei Șoldanu nr. 15/1999 și validat prin Anexa nr. 43 la Hotărârea Guvernului nr. 1349/2001, modificată și completată prin HG 1303/2011, respectiv domeniului public al statului, conform Hotărârii Guvernului nr. 1705/2006, administrat de Compania Națională de Administrare a Infrastructurii Rutiere S.A..

Terenul pe care se va implementa investiția este amplasat pe Șoseaua Olteniței și situat în Satul Șoldanu, cod poștal 917235, Șoseaua Olteniței, nr...--..., Nr. Cad. 22372, 22434, 22436 și Satul Negoești, cod poștal 917236, Șoseaua Olteniței, nr...--..., Nr. Cad. 22372, 22438, 22439, în intravilanul comunei Șoldanu.
Probleme identificate:

Lipsa trecerilor de pietoni, traversarea drumului național efectuându-se neregulamentar, cu o posibilitate crescută de apariție a accidentelor.
La pozițiile kilometrice unde se află treceri de pietoni accesul de la trotuarul existent către partea carosabilă nu există, acesta fiind din pământ. Pe timp nefavorabil (ploi, zăpezi) din cauza ocolirii zonelor de băltire, traiectoria sau punctul de traversare al pietonilor nu pot fi premeditate de conducătorii auto, existând o posibilitate crescută de apariție a accidentelor.

Pentru a preveni apariția accidentelor, este imperios necesară amenajarea acceselor către trecerile de pietoni existente și, totodată, amenajarea de noi treceri de pietoni.       

b) efectul pozitiv previzionat prin realizarea obiectivului de investiții: prevenirea apariției accidentelor prin amenajarea acceselor către trecerile de pietoni existente și prin amenajarea de noi treceri de pietoni.       

c) impactul negativ previzionat în cazul nerealizării obiectivului de investiții: neasigurarea avantajelor prezentate la punctul b) de mai sus.

2.2. Prezentarea, după caz, a obiectivelor de investiții cu aceleași funcțiuni sau funcțiuni similare cu obiectivul de investiții propus, existente în zonă, în vederea justificării necesității realizării obiectivului de investiții propus: necesitatea realizării acestei investiții consta în amenajarea acceselor pentru toate trecerile de pietoni, structură rutieră modernă către partea carosabilă a drumului național, respectiv în realizarea semnalizării rutiere corespunzătoare a tuturor trecerilor de pietoni.

2.3. Existența, după caz, a unei strategii, a unui master plan ori a unor planuri similare, aprobate prin acte normative, în cadrul cărora se poate încadra obiectivul de investiții propus: nu.
2.4. Existența, după caz, a unor acorduri internaționale ale statului care obligă partea română la realizarea obiectivului de investiții: nu e cazul.

2.5. Obiective generale, preconizate a fi atinse prin realizarea investiției: asigurarea securității  și integrității pietonilor participanți la trafic.
3. Estimarea suportabilității investiției publice

3.1. Estimarea cheltuielilor pentru execuția obiectivului de investiții, luându-se în considerare, după caz:

- costurile unor investiții similare realizate;

- standarde de cost pentru investiții similare.

Investiția este estimată la o valoare aproximativă de 120.000 lei fără TVA.

3.2. Estimarea cheltuielilor pentru proiectarea, pe faze, a documentației tehnico-economice aferente obiectivului de investiție, precum și pentru elaborarea altor studii de specialitate în funcție de specificul obiectivului de investiții, inclusiv cheltuielile necesare pentru obținerea avizelor, autorizațiilor și acordurilor prevăzute de lege: costurile privind proiectarea se estimează la 10000 lei fără TVA.

3.3. Surse identificate pentru finanțarea cheltuielilor estimate (în cazul finanțării nerambursabile se va menționa programul operațional/axa corespunzătoare, identificată): bugetul local al Comunei Șoldanu.

4. Informații privind regimul juridic, economic și tehnic al terenului și/sau al construcției existente

REGIMUL JURIDIC: 
Terenul este situat în intravilanul Comunei Șoldanu, Județul Călărași, conform P.U.G. definitiv și R.L.U. aferent aprobate prin Hotărârea Consiliului Local al Comunei Șoldanu nr. 30 din  30.08.2021 și aparține inventarului domeniului public al Comunei Șoldanu, aprobat Hotărârea Consiliului Local al Comunei Șoldanu nr. 15/1999 și validat prin Anexa nr. 43 la Hotărârea Guvernului nr. 1349/2001, modificată și completată prin HG 1303/2011, respectiv domeniului public al statului, conform Hotărârii Guvernului nr. 1705/2006, administrat de Compania Națională de Administrare a Infrastructurii Rutiere S.A..

Imobilul (trotuarul din zona Mânăstirii Negoești SE află înscris pe lista monumentelor istorice sau în zona de protecție a acestora Mânăstirea Negoești și nu este situat in zona de restricție temporară de construire.

REGIMUL ECONOMIC: 

Terenurile sunt situate în intravilanul Satului Șoldanu,  UTR 5, UTR 3, UTR 2, UTR 4, respectiv în intravilanul și extravilanul Satului Negoești, UTR 3, UTR 1, zone delimitate conform planșei nr. 3A, Unități Teritoriale de Referință conform P.U.G. și R.L.U. aferent aprobat prin Hotărârea Consiliului Local al Comunei Șoldanu nr. 30 din 30.08.2021, având nr. cad. 22436, 22435, 22434, 20904  și 22372, 22439. 

Terenul are categoria de folosință drum.

Reglementari fiscale: Hotărârea Consiliului Local al Comunei Șoldanu nr. 83/2022, privind aprobarea taxelor si impozitelor locale pentru anul 2023.

REGIMUL TEHNIC: 

Pe teren sunt amplasate construcții edilitare destinate transportului terestru (drumul național DN 4 București-Oltenița, km 39+805 – 46+966 dreapta, km 39-755 – 46+966 stânga, cu carosabil din beton asfaltic) și pietonal (trotuare din beton de ciment).
Terenul din tronsonul 5, partea dreapta la ieșirea din satul Negoești spre satul Șoldanu de află in zona cu risc mic și mediu de inundații. 

Trecerile de pietoni existente traversează DN4 în mai multe zone de aglomerare (școli, biserică, cămin cultural). Pentru acestea se va asigura accesul la trotuarele existente.

Pentru celelalte zone de aglomerare din proximitatea obiectivelor de interes local se pot propune traversări noi, amenajate, semnalizate și echipate corespunzător legislației în vigoare.

Documentația tehnică se va întocmi conform legislației în vigoare și va fi elaborată de un colectiv de specialiști conform art. 9 din Legea nr. 50/1991, cu modificările și completările ulterioare.

Se vor respecta prevederile conținutului cadru al proiectului pentru autorizarea lucrărilor de construire – D.A.T.C., prevăzut în Anexa 1 la Legea nr. 50/1991, republicată, cu modificările și completările ulterioare, precum și prevederile Legii nr. 10/1995 privind calitatea în construcții, cu modificările și completările ulterioare.

Documentele necesare emiterii Autorizației de construire sunt cele prevăzute de art. 20 din Normele metodologice de aplicare a legii 50/1991 privind autorizarea lucrărilor de construcții, aprobate prin Ordinul MDRT  nr. 839/2009, cu modificările si completările ulterioare.

5. Particularități ale amplasamentului/amplasamentelor propus(e) pentru realizarea obiectivului de investiții:
a) descrierea succintă a amplasamentului/amplasamentelor propus(e) (localizare, suprafața terenului, dimensiuni în plan);

Terenul, reprezentat de zona drumului DN4, se află în intravilanul Comunei Șoldanu, traversându-l de la Vest la Est, având ca punct de plecare intrarea în Satul Negoești și ca punct de sfârșit ieșirea din Satul Șoldanu, fiind distribuit pe mai multe sectoare, atingând o lungime de circa 1290 m, are dimensiunile în plan conform extraselor din plan cadastral pe ortofotoplan.
b) relațiile cu zone învecinate, accesuri existente și/sau căi de acces posibile:
Comuna Șoldanu este amplasată în zona de sud-vest a Județului Călărași, pe ambele maluri ale Râului Argeș, de-a lungul Drumului Național DN4, București - Oltenița, la km 44 și este compusă din 2 sate și anume: Satul Șoldanu și Satul Negoeşti.

Vecinătățile teritoriului administrativ al comunei Șoldanu sunt următoarele:

· la Nord – Comuna Luica, la aproximativ 3 km de centrul satului reședință, Șoldanu;

· la Sud – Comuna Radovanu, la aproximativ 4 km de centrul satului reședință, Șoldanu;

· la Est   – Comuna Curcani, la aproximativ 4 km de centrul satului reședință, Șoldanu;

· la Vest – Orașul Budești, la aproximativ 4 km de centrul satului reședință, Șoldanu.

c) surse de poluare existente în zonă: nu e cazul.
d) particularități de relief: plasată pe bordura de vest a Câmpiei Mostiștei, pe care în acest sector Valea Argeșului o desparte de câmpia mai înalta a Burnazului, comuna prezintă un relief de câmpie netedă, tabulară, înclinată ușor către S-SV, înspre Râul Argeș. Teritoriul comunei se include în tipul vegetației de stepă. Sub aspect geomorfologic, teritoriul comunei face parte din marea unitate „Câmpia Română”, acoperită de o cuvertură sedimentară alcătuită din depozite cuaternare. Pătura superficială a acestor depuneri este reprezentată de loess, care constituie roca mamă generatoare de soluri pe terase și pe versanți. O caracteristică a materialului loess-ului de suprafață o constituie numeroasele depresiuni de tasare, care se găsesc răspândite pe toate terasele. Lunca Argeșului este dezvoltată în sectorul de SE al comunei, fiind despărțită în terase printr-un prag abrupt, cu înălțimi variabile între 3-5 m.
e) nivel de echipare tehnico-edilitară a zonei și posibilități de asigurare a utilităților: zona studiată oferă posibilitatea de asigurare a racordării la utilități (apă, canal, energie electrică).

f) existența unor eventuale rețele edilitare în amplasament care ar necesita relocare/protejare, în măsura în care pot fi identificate: rețele de transport și distribuție a energiei electrice, rețele de alimentare cu apă, rețele de telefonie.

g) posibile obligații de servitute: nu e cazul.

h) condiționări constructive determinate de starea tehnică și de sistemul constructiv al unor construcții existente în amplasament, asupra cărora se vor face lucrări de intervenții, după caz: nu e cazul.

i) reglementări urbanistice aplicabile zonei conform documentațiilor de urbanism aprobate - plan urbanistic general/plan urbanistic zonal și regulamentul local de urbanism aferent: Conform REGIMULUI TEHNIC de la punctul 4;
j) existența de monumente istorice/de arhitectură sau situri arheologice pe amplasament sau în zona imediat învecinată; existența condiționărilor specifice în cazul existenței unor zone protejate: nu.
6. Descrierea succintă a obiectivului de investiții propus, din punct de vedere tehnic și funcțional:

a) destinație și funcțiuni: prin realizarea obiectivului de investiție „Înființare treceri de pietoni și asigurarea accesului la cele existente, Comuna Șoldanu, Județul Călărași”, beneficiarul dorește să construiască accese pentru toate trecerile de pietoni, structură rutieră modernă către partea carosabilă a drumului național, realizarea semnalizării rutiere corespunzătoare a tuturor trecerilor de pietoni noi și acolo unde este cazul și se justifică, scurgerea apelor prin podețe, pentru asigurarea securității  și integrității pietonilor participanți la trafic.
b) caracteristici, parametri și date tehnice specifice, preconizate: se propune realizarea unor lucrări de înființare a unor noi treceri de pietoni și de amenajare a celor existente prin semnalizare verticală și orizontală, acces din trecerile existente la trotuare. 
c) durata minimă de funcționare apreciată corespunzător destinației/funcțiunilor propuse: 5 ani.
d) nevoi/solicitări funcționale specifice: asigurarea integrității participanților la trafic și fluidizarea circulație în zona DN4.

7. Justificarea necesității elaborării, după caz, a:

· studiului de prefezabilitate, în cazul obiectivelor/proiectelor majore de investiții: nu e cazul.

· expertizei tehnice și, după caz, a auditului energetic ori a altor studii de specialitate, audituri sau analize relevante, inclusiv analiza diagnostic, în cazul intervențiilor la construcții existente: nu e cazul.

· unui studiu de fundamentare a valorii resursei culturale referitoare la restricțiile și permisivitățile asociate cu obiectivul de investiții, în cazul intervențiilor pe monumente istorice sau în zone protejate: nu e cazul.

PREȘEDINTELE DE ȘEDINȚĂ:

Consilier local, 
Alexandru-Adrian BOTEA

